el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el az en es en en el en el el el el el el el el el el el el el en el en el en el en el en el fr el en el en el en el fr el fr el en el en el en el ca el el el el el en el el el el el en el en
Ο AΠΟΕΛ περιμένει μία εκ των Καραμπάγκ, Μπερ Σεεβά, Ριέκα, Σλάβια Πράγας και Αστάνα στην κλήρωση της Νιόν την Παρασκευή το μεσημέρι (13:00). Σκληροτράχηλες ομάδες, στα μέτρα του ΑΠΟΕΛ, χωρίς όμως να… πανηγυρίζει για τις υποψήφιες αντιπάλους.
Στους δυνατούς ο ΑΠΟΕΛ! (οι πιθανοί αντίπαλοι)
Τα τρία προηγούμενα χρόνια, η Καραμπάγκ αποκλείστηκε στον τρίτο προκριματικό γύρο της διοργάνωσης, ωστόσο το βράδυ της Τρίτης έσπασε την κατάρα! Οι Αζέροι επικράτησαν 2-1 της Σερίφ στη Μολδαβία, επιβεβαιώνοντας τον τίτλο του φαβορί παρά την ισοπαλία (0-0) του πρώτου ματς. Αήττητη στα εννέα τελευταία του θεσμού η Καραμπάγκ, είναι σκληροτράχηλη ομάδα που δε φοβίζει, αλλά και σε καμία περίπτωση δεν πρέπει να υποτιμηθεί. Στο δρόμο για τους ομίλους του Champions League, η Καραμπάγκ μπήκε από τον 2ο προκριματικό όπου πέρασε το εμπόδιο της Σαμτρέντια από τη Γεωργία (5-0 εντός, 1-0 εκτός).
Στον πάγκο της ο 45χρονος Αζέρος, Γκουρμπάν Γκουρμπάνοβ, ο οποίος βρίσκεται στην ομάδα για 9η διαδοχική σεζόν. Χρησιμοποιεί το 4-2-3-1 και βασικό του μέλημα είναι να κρατάει το μηδέν! Ο Νοτιοαφρικανός επιθετικός, Ν’ Ντλοβού είναι επιθετικό της όπλο, ενώ ο Βραζιλιάνος μέσος, Ρίτσαρντ, ο παίκτης που μπορεί να κάνει τη διαφορά. Απέκτησε από τη Σαχτάρ τον καλό γκολκίπερ, Κανιμπολότσκι, αλλά και τον διεθνή Πολωνό αμυντικό, Ρέζνιτσακ. Πέρσι, είχε καλή παρουσία στη φάση των ομίλων και μπορεί να κέρδισε τον ΠΑΟΚ δυο φορές (2-0 στο Μπακού, 1-0 στη Θεσσαλονίκη), ωστόσο δε μπόρεσε να προκριθεί.
Εκανε την έκπληξη και κατέκτησε το πρωτάθλημα στην Τσεχία έπειτα από οκτώ χρόνια. Τα πάντα άλλαξαν από τη στιγμή που στον πάγκο έκατσε ο Σιλχάβι στις αρχές Σεπτεμβρίου και τελείωσε τη σεζόν με μόλις μία ήττα στο Κύπελλο σε όλες τις διοργανώσεις. Με κεκτημένη ταχύτητα και στη νέα χρονιά, μπήκε με το δεξί στο πρωτάθλημα και πέταξε εκτός Champions League την πιο έμπειρη ΜΠΑΤΕ. Οι Τσέχοι επικράτησαν 1-0 εντός, ενώ άντεξαν την πίεση στη Λευκορωσία (1-2) και με το εκτός έδρας γκολ βρέθηκαν στα πλέι οφ
Η Σλάβια έχασε τέσσερις βασικούς το καλοκαίρι, τους αντικατέστησε, ενώ αποφάσισε να προσθέσει εμπειρία, αποκτώντας τους Ντάνι (μέσος, Ζενίτ), Αλτίντοπ (φορ, Αουγκσμπουργκ), Ρόταν (μέσος, Ντνιπρό) και Λαστούβκα (γκολκίπερ, Καρβινά). Ανέβηκε επίπεδο και είναι ξανά το φαβορί για την κατάκτηση του τίτλου. Πέρυσι είχε πάντα θέμα με την πίεση στην έδρα της και έκανε τα εύκολα δύσκολα. Αστέρι της ομάδας, ο διεθνής επιθετικός Σκόντα, με τον Σιλχάβι να εμπιστεύεται 4-4-3 και να δίνει βάρος στην άμυνα.
Χάποελ, ο περσινός εφιάλτης!
Η Χάποελ Μπερ Σεβά ξανά στο δρόμο του Ολυμπιακού; Πέρσι, για τον 3ο προκριματικό με μια νίκη στην… έρημο τον έστειλε εκτός διοργάνωσης, αν και η πρωταθλήτρια Ισραήλ δεν μπόρεσε να βρεθεί στους ομίλους του Champions League. Φέτος με τρεις νίκες και μια ήττα βρέθηκε στα πλέι οφ! Είχε σχεδόν εύκολο έργο κόντρα στη Χόνβεντ, όπου την απέκλεισε με δυο νίκες, τα βρήκε σκούρα όμως με τη Λουντογκόρετς. Μπορεί να επικράτησε 2-0 στο Ισραήλ, αλλά στη Βουλγαρία ηττήθηκε 3-1, με την αντίπαλό της να χάνει μεγάλες ευκαιρίες για να προκριθεί.
Από το 2007 που ανέλαβε πρόεδρος η Αλόνα Μπαρκάτ, το 2008 επέστρεψε στην πρώτη κατηγορία και ξεκίνησε η ανοδική της πορεία. Πριν τρία χρόνια έγινε προπονητής της ο Μπακάρ και ήρθαν τίτλοι. Δύο σερί σεζόν πρωταθλήτρια (μετά από σχεδόν 30 χρόνια), έφτασε μέχρι τους «32» του Europa League πέρσι. Λίγες αλλαγές στο ρόστερ, εγχώριος ο «κορμός», ποιοτικές προσθήκες οι ξένοι, όπως ο στόπερ Βίτορ (πρώην ΠΑΟΚ), oΙσπανός επιθετικός Κουένκα, αλλά και ο πρώην φορ της ΑΕΚ Πέκχαρτ.
Η πρωτάρα Ριέκα απειλεί…
Πέρσι, αποκλείστηκε στα προκριματικά από τη Ντιναμό Ζάγκρεμπ. Φέτος, οι Ταύροι τα βρήκαν ξανά σκούρα, αυτή τη φορά από τη νέα πρωταθλήτρια, τη Ριέκα. Για πρώτη φορά στην ιστορία της κατέκτησε την κούπα, αλλά δε θέλει να μείνει εκεί, αφού στόχος είναι οι όμιλοι του Champions League! Στον 2ο προκριματικό έκανε πάρτι απέναντι στη Νιου Σεντς από την Ουαλία με δυο εύκολες νίκες. Στον 3ο γύρο πήρε δυο ισοπαλίες από τη Σάλτσμπουργκ (1-1 εκτός, 1-1 εντός), αν και συνάντησε πολλές δυσκολίες στην έδρα της. Η Ριέκα έχασε τα 30 γκολ του εντυπωσιακού επιθετικού Αντρισάγεβιτς και σίγουρα ο Μπέζιακ δεν έχει καταφέρει ακόμα να μπει στο κλίμα.
Ο ηγέτης μεσαίας γραμμής, Μπράνταριτς που έπαιξε δυνατά για τον Ολυμπιακό, αποφάσισε να μείνει και τη νέα σεζόν στην ομάδα. Ο Κεκ έκανε τη διαφορά στον πάγκο της ομάδας την τελευταία τετραετία και φέτος ανανέωσε για τρία ακόμα χρόνια. Με εξαιρετική άμυνα και σύστημα 4-2-3-1 η Ριέκα, είναι μια σκληροτράχηλη ομάδα που στηρίζει πολλά στις στημένες φάσεις. Ο Μάρι Γκαβράνοβιτς είναι επικίνδυνος επιθετικός, ενώ αρκετά γρήγορα είναι τα άκρα της με με τον Αυστριακό Γκοργκόν και τον Βόσνιο, Κβρζιτς.
Η Αστάνα βάζει δύσκολα!
Ενα γκολ του Τβουμάσι στις καθυστερήσεις στην Astana Arena έδωσε τη νίκη με 3-1 στην Αστάνα και ουσιαστικά την πρόκριση στα πλέι οφ, αφού η ήττα στη Βαρσοβία με 1-0 δεν την επηρέασε. Εξαιρετική στο ανασταλτικό κομμάτι, φρόντισε να είναι πιο σοβαρή απ ότι παρουσιάστηκε στον β’ προκριματικό κόντρα στη Σπάρτακς Γιουρμάλα, εκεί που τα βρήκε σκούρα.
Στο πρωτάθλημα του Καζακστάν η ομάδα του Στοίλοφ μπαίνει με απόσταση ασφαλείας στα πλέι οφ και είναι το μεγάλο φαβορί για τον τίτλο. Αποκτήθηκε με τη μορφή δανεισμού από τη Ριέκα ο εξτρέμ, Τομάσοφ, ο οποίος αναμένεται να δώσει αρκετές λύσεις. Με 4-3-3 και την τριπλέτα Ντεσπότοβιτς, Τβουμάσι, Καμπανάνγκα να κάνουν ζημιές αν υποτιμηθούν! Εξαιρετική εντός έδρας, είναι αήττητη στα 14 παιχνίδια που έχει δώσε ιγια τις ευρωπαϊκές διοργανώσεις (7 νίκες)!